De amerikansk-danske bånd har i mange år været tætte i Rebild Bakker. Men efter Aalborg Lufthavn har fået en direkte forbindelse til New York, ser RebildPorten, der er turistinformation og formidlingscenter i Rebild, nu muligheden for at trække endnu flere amerikanere til området. Derfor har de op til den folkekære Rebildfest i Rebild Bakker valgt at lave en særudstilling med fokus på udvandring fra Danmark til USA. Udstillingen kommer som et supplement til den faste udstilling omkring udvandring, og den indeholder blandt andet flere moderne udvandringshistorier, hvor danskere har prøvet lykken med en karriere i USA. -	Udstillingen er ikke politisk, men fortæller ærligt om de skæbner, der stadigvæk rejser over for at finde rigdom og lykke, siger Jan Krage, destinationsudviker hos RebildPorten. Udstillingen er lavet i samarbejde med Museum Rebild og Rebildselskabet, og selvom RebildPorten forventer mange lokalebesøgende til udstillingen, har styrkelsen af de amerikanske bånd også centrale i beslutningen af det specifikke emne. -	Udstillingen skal helt sikkert være med til at styrke båndene imellem Danmark og USA. Når de kommer, så fortæller de også, at de bliver lidt varme om hjertet, når de ser vores fejring af 4. juli, siger Jan Krage, destinationsudvikler hos RebildPorten. Flere turister til området Efter flyruten mellem New York og Aalborg åbnede i april, ser RebildPorten og et specielt potentiale i de nye turister fra den anden side af Atlanten. -	Jeg tror, at det kommer til at have en betydning, at flyruten er blevet åbnet, og så skal vi også være rigtigt brandet her i området, siger Jane Bejlegaard Lindberg, Erhvervs- og turistchef hos RebildPorten. Og selvom Rebild Bakker ligger omkring 40 minutter fra lufthavnen, er hun ikke bange for, om turismen skal komme til Rebild Kommune og til særudstillingen. -	Afstanden betyder ingenting for de amerikanske turister. De er vant til at køre flere timer for at komme rundt i USA, så de kan snildt køre fra Skagen til Rebild på en dag, siger hun. Selvom meget kan ændre sig endnu, forventer destinationsudvikler Jan Krage at udstillingen vil tiltrække et godt besøgstal på udstillingen. -	Vi håber, at der kommer 6.000 besøgende, siger han. Særudstillingen åbnede den 21. maj og er åben indtil efter den store fejring af den amerikanske uafhængighedsdag d. 4. juli, der traditionen tro bliver afholdt i Rebild Bakker. VIDEO: Kom med ombord på første flyvning mellem Aalborg og New York:

Opsummering:
Rebildporten åbner særudstilling omkring udvandringen af danskere til USA. De håber at kunne lokke både lokale og især amerikanske turister til området.